hindi masasabing mahirap dakpin sina gerardo; sapagka'ang mga ito ay walang alis sa libis. si gerardo'walang iniintay oras oras kundi ang siya'ipatawag ng hukuman; samantalang si florante naman. oh, si florante! lalong madali siyang hulihin! kahabaghabag na binata! pagkatapos na masagip sa panganib ang isang kaibigan, pagkatapos na masunod ang atas ng matwid, ay siya pa ngayon ang papagdudusahin sa gitna ng isang mapait na kapalaran! ang kanyang sugat ay lumulubha. walang lagot halos ang di maampat na tulo ng dugo. araw araw ay humihina ang dati'malusog, sariwa, at malakas niyang katawan; tumatamlay ang mga mata na dati'maningning na lagi; pumapanglaw ang dati'masaya at palangiting mukha. si gerardo ay balisangbalisa sa paglubhang ito ng mahal na kaibigang nagligtas sa buhay niya. hindi siya humihiwalay kahi'sumandali sa piling ni florante, tangi na lamang kung kailangang totoo. siya ang nagpapakain, siya ang umaaliw, siya ang nagbibihis, siya ang tumatanod sa may sakit araw gabi.